open-index/open-wikipedia-markdown huggingface dataset:
Flea

**Michael Peter Balzary** (g. 1962 m. spalio 16 d.), geriau žinomas savo sceniniu slapyvardžiu **Flea** – australų kilmės amerikiečių muzikantas ir aktorius. Labiausiai žinomas kaip alternatyvaus roko grupės „Red Hot Chili Peppers“ bosistas ir vienas įkūrėjų. Dėl grupės pasiekimų yra įtrauktas į Rokenrolo šlovės muziejų. Taip pat Flea šiuo metu priklauso grupei „Atoms for Peace“.

Muzikantas yra laikomas vienu geriausių visų laikų bosistų. 2009 m. „Rolling Stone“ žurnalo skaitytojai Flea išrinko antru geriausiu bosistu pasaulyje, atsiliekant tik grupės „The Who“ bosistui John Entwistle.

Flea taip pat yra suvaidinęs nemažai filmų, įsimintiniausi jo vaidmenys filmuose „Atgal į ateitį 2“ ir „Atgal į ateitį 3“ dalys.

## Diskografija

### Kartu su Red Hot Chili Peppers

### Soliniai leidiniai

* *[[Helen Burns]]* (2012)

### Kartu su Atoms for Peace

* *[[Amok]]* (2013)

## Nuorodos
* Oficialus grupės Red Hot Chili Peppers tinklalapis
* Flea Facebook tinkle
* Flea imdb tinkle
* Flea įkurta Silverlake muzikos konservatorija
Helen Burns

**„Helen Burn“** yra grupės „Red Hot Chili Peppers“ bosisto Flea EP, išleistas 2012 m. liepos 19 d. Skaitmeninę albumo versiją buvo galima įsigyti internetu, sumokant savo pasirinktą kainą. Visos lėšos buvo skirtos muzikanto įkurtai *Silverlake* muzikos konservatorijai. Šis EP buvo debiutinis Flea solinis leidinys.

Taip pat buvo išleistas riboto, 900 vienetų, tiražo vinilas, o vėliau pasirodė ir CD versija.

## Dainų sąrašas
Visas dainas parašė Flea, išskyrus „Helen Burns“, kurią parašė kartu su Patti Smith.

## Kūrybinė grupė
* Flea – bosinė gitara, pianinas, trimitas, kontrabosas, sintezatorius, ritminė mašina, muzikos programavimas, vargonai, klavišiniai, perkusija
* Jack Irons – perkusija (1), būgnai (6)
* Stella Mozgawa – būgnai (3,4)
* Chad Smith – būgnai (6)
* Patti Smith – vokalas (4)
* Keith „Tree“ Barry – lūpinė armonikėlė (6)
* Silverlake vaikų ir suaugusiųjų choras (vad. S.J. Hasman) (6)

;Leidybinė grupė
* Clara Balzary – dizainas
* Greg Fidelman – suvedimas (visos dainos, išskyrus 5)
* Ryan Hewitt – suvedimas (5)
* Sara Killion – suvedimas (5)
* Chris Warren – garso dizainas
Pauniai

**Pauniai** () – indėnų gentis, tradiciškai gyvenusi palei Misūrio intakus, Pleitą, Lupą ir Repablikeną dabartinėse Nebraskoje ir šiauriniame Kanzase, kalbėjo viena iš kadų kalbų. Savo tradicinėje teritorijoje gyveno nuo XV a. pabaigos iki antros XIX a. pusės. Savivardis – **Chaticks-si-Chaticks**.

## Politinė organizacija

Pauniai kalbėjo dviem didelėmis dialektų grupėmis; šiaurėje buvo politiškai stipriai organizuota **Skidų federacija**, o pietuose gyveno vadinamosios **pietų gaujos** (), kurių pavadinimas rodo, kad jos nesudarė centralizuoto politinio vieneto, o susidėjo iš trijų dominuojančių gaujų (grupių) – **čaui, kitechachkų** ir **pitachauiratų** (kurios, kaip ir skidų toliau skirstėsi į daugybę kaimų). Nors skidų federacija buvo gausiausia paunių grupė, tačiau politiškai vadovaujančia paunių grupe buvo laikomi *Chaui* iš pietų gaujų. Iki XIX a. pabaigos pietinės grupės pauniai skidus laikė kone svetimais. XVIII a. tarp pietinės grupės paunių ir skidų vyko kruvini susidūrimai ir 1864 m. seniausieji pauniai dar galėjo įvardinti daugelio tų kovų dalyvių vardų. Priešiški santykiai tarp skidų ir likusiųjų paunių baigėsi apie 1847 m.

## Kultūra

Kiekviena iš paunių grupių dalijosi į kaimo bendruomenes, kurios sudarė socialinį paunių tautos pagrindą. Pauniai gyveno didelėse, ovalios formos žemėmis dengtose trobose, tačiau bizonų medžioklės metu naudojo tipi palapines.

## Istorija

XVIII a. buvo prancūzų sąjungininkais ir turėjo svarbų vaidmenį stabdant ispanų ekspansiją į Didžiąsias lygumas. 1720 m. pauniai laimėjo mūšį su ispanais. XIX a. pauniai beveik išmirė po europiečių užneštų raupų ir choleros epidemijų. 1900 m. jų skaičius sumažėjo iki 600. 2002 m. buvo 2500 paunių, tačiau tik keturi seni žmonės dar mokėjo kalbėti paunių kalba. 2010 m. buvo 3210 registruotų paunių tautos gyventojų, 1725 iš jų gyveno Oklahomoje.

## Nuorodos
Bruto registro tona

**Bruto registro tona**, *BRT* () – matavimo vienetas, kuriuo matuojamas laivo vidinis tūris. 1 *bruto registro tona* lygi 2,83 m³ (t. y., 100 kubinių pėdų).

Laivo dydis, išreikštas BRT, yra *bruto registro tonažas* (). Tai suminis visų nuolatos uždarų laivo patalpų tūris. Kitas susijęs dydis yra *[[neto registro tonažas]]*, skaičiuojamas kaip bruto registro tonažas minus tūris patalpų, netinkamų kroviniams gabenti (pvz., variklių patalpos, laivo kuro talpyklos, įgulos patalpos ir pan.).

Bruto registro tonažas nėra laivo masė ar išstumto vandens tūris, tad šio tonažo negalima painioti su dedveito tonažu ar vandentalpa.

Bruto registro tonažą 1854 m. įstatymiškai įteisino D.Britanijos įstatymai, o tonažo nustatymo metodiką 1849 m. sukūrė admirolo *George Moorsom* komisija.

Vėliau bruto ir neto registro tonažus pakeitė *[[bendrasis tonažas]]* () ir *[[neto tonažas]]* (). Tai įvyko IMO ('Tarptautinė jūrų organizacija') 1969 m. birželio 23 d. priėmus Tarptautinę laivų tonažo matavimo sutartį (*International Convention on Tonnage Measurement of Ships*).

Nauja tonažo matavimo ir duomenų panaudojimo tvarka visiems naujiems laivams įsigaliojo nuo 1982 m. liepos 18 d. Jau naudojamiems laivams buvo suteiktas 12 m. pereinamasis laikotarpis, kad nekiltų ekonominių problemų, kadangi uostų ir kiti mokesčiai siejami su laivų tonažu.
Nuo 1994 m. liepos 18 d. bendrasis ir neto tonažas, bedimensiai skaičiai, apskaičiuojami naudojant matematines formules, tapo vieninteliais oficialias laivų tonažo matais. Tačiau senųjų laivų aprašymuose bruto ir neto registro tonos toliau plačiai naudojamos.

## Nuorodos
Didžiojo Plonėno akmuo

**Didžiojo Plonėno akmuo** – dubenėtas akmuo, esantis Didžiojo Plonėno kaime, Žeimelio seniūnijoje, Pakruojo rajone. Surandamas buvusioje dvarvietėje, už 250 m į pietvakarius nuo kelių  ir  sankirtos, ties sandėliu, stūksančiu tarp Plonės upelio ir medžiais apaugusios gyvenamos sodybos. Akmuo įmūrytas ūkinio pastato šoninėje sienoje, maždaug per vidurį iš rytų pusės, ties apžėlusia kūdra. Pagrindinė pastato sienos dalis autentiška, akmenų mūro, likusi sudėta iš šiuolaikinių silikatinių plytų. Šalia išlikęs paminklinį objektą žymėjęs betoninis stulpas (be metalinio skydo).

Minimas Didžiojo Plonėno senkapis su archeologiniais radiniais tarp kaimo kapinių ir Plonės upelio, į pietvakarius nuo kapinių, atlikus 1991 m. žvalgomuosius tyrimus.

## Duomenys

Akmuo 95 cm ilgio ir 80 cm pločio, storis neaiškus. Akivaizdi žmogaus veiklos žymė – smailėjantis į gylį dubuo, kurio skersmuo – 23 cm, gylis – 14 cm.


Plonėnas, akmuo .JPG|Dubenėtas akmuo
Plonėnas.JPG|Buvusio dvaro sandėlis

 

## Šaltiniai
Aurora programa

**Aurora programa** – Europos kosmoso agentūros žmonių kosmoso skrydžių programa, įkurta 2001 m. Ši programa turi du pagrindinius tikslus – ilgalaikiai Saulės sistemos bepiločiai ir pilotuojami tyrimai bei gyvybės už Žemės ribų paieška.

Visos Europos kosmoso agentūros narės nuo pat pradžių įsipareigojo dalyvauti šiame projekte 5 metams (nuo 2005 iki 2009), vėliau kiekviena jų galėjo pasirinkti norimą įsijungimo lygį ar visai pasitraukti iš programos.

Pirmosios programos misijos bus bepilotės.
* ExoMars – 2016 m. planuojama paleisti bepilotė orbitinės ir marsaeigė misija.
* Mars sample return mission – iki 2018 m. atidėta bendra su NASA misija, kurios pagrindinis tikslas – su Marso mėginiais grįžti į Žemę.
* 2024 m. planuojamas žmogaus skrydis į Mėnulį.
* 2026 m. – bepilotė misija į Marsą.
* 2033 m. planuojamos žmogaus pilotuojamos misijos.

## Šaltiniai
Rui Veloso

**Rui Manuelis Gaudensijus Velosas** (g. 1957 m. liepos 30 d. Lisabonoje), labiau žinomas kaip **Rui Velosas** () – portugalų roko ir bliuzo dainininkas ir muzikantas. Nors gimė Lisabonoje, jo šeima persikėlė gyventi šiaurės Portugalijoje esančiame mieste Porte, kai jam buvo trys mėnesiai. R. Veloso albumas „Ar de Rock“ (1980 m.), kurį įkvėpė Erikas Klaptonas ir B. B. King, padarė didelę įtaką portugalų muzikos scenoje. Šis albumas laikomas roko muzikos bumo pradžia Portugalijoje.

Dainos „Chico Fininho“ ir „A Rapariguinha do Shopping“ iš karto tapo klasikos, kai 1980 metais albumas buvo išleistas. Albumo tekstai, paprastai parašyti Carlos Tê, rodo Porto kultūros įtaką. Būdamas besąlygiškai įsimylėjęs bliuz1, R. Velosas kelis kartus grojo kartu su B. B. King. Jis tapo vienu iš pelningiausių ir žinomiausių portugalų muzikantų, ką patvirtina jo diskografija.

## Diskografija

* 1980 – *Ar de Rock*
* 1982 – *Fora de Moda*
* 1983 – *Guardador de Margens*
* 1986 – *Rui Veloso*
* 1988 – *Ao Vivo (live)*
* 1990 – *Mingos & Os Samurais*
* 1991 – *Auto da Pimenta*
* 1995 – *Lado Lunar*
* 1998 – *Avenidas*
* 2000 – *O Melhor de Rui Veloso (double album)*
* 2000 – *Ar de Rock Tributo 20 Anos Depois*
* 2003 – *O Concerto Acústico (live)*
* 2005 – *A Espuma das Canções (bonus DVD)*

## Nuorodos
*
Monako vyrų futbolo rinktinė

**Monako vyrų futbolo rinktinė** atstovauja Monako Kunigaikštystę tarptautiniuose futbolo čempionatuose. Tiesa, Monakas nėra FIFA narys, tad komanda nė karto nėra dalyvavusi tarptautiniuose FIFA rengiamuose čempionatuose. Monakas buvo vienas iš 2003 m. NF-Board organizacijos įkūrėjų. 2010 m. dėl politinių motyvų Monakas pasitraukė iš šios organizacijos narių.

Komandos sudėtyje yra apie 60 narių, tik penki iš jų yra turėję profesionalaus futbolo patirties.

2006 m. pirmojoje Viva pasaulio taurėje Monako rinktinė užėmė antrąją vietą.

Savo namų rungtynes rinktinė žaidžia vieninteliame šalies Luji II stadione.

## Šaltiniai
Tó Cruz

**Tó Cruz** (tikrasis vardas *António José Ramos da Cruz*; g. 1967 m. liepos 9 d. Lisabonoje) – iš Žaliojo Kyšulio kilęs portugalų dainininkas.

1995 metais dalyvavo portugalų „Eurovizijos“ atrankoje *Festival da Canção* su daina „Baunilha e chocolate“ ir laimėjo. Su nugalėjusiu kūriniu „Baunilha e chocolate“ atlikėjas dalyvavo 40-ajame „Eurovizijos“ konkurse, vykusiame gegužės 13 dieną Dubline. Tó Cruz daina nesulaukė palaikymo tarp žiuri, užėmė 21 vietą iš 23 dalyvių ir gavo taškų tik iš Prancūzijos ir Graikijos. Tuo metu tai buvo užimta žemiausia Portugalijos vieta šiame konkurse.

Debiutinį albumą „Alma nua“ išleido 1998 metais, o po dvejų metų – „Camaleão“, tačiau sėkmės nesulaukė. 2001 metais Tó Cruz persikėlė į JAV, kur sceniniu vardu António TC Cruz įrašė albumą anglų kalba.

## Diskografija
* 1998: *Alma nua*
* 2000: *Camaleão*
* 2003: *António TC Cruz*

## Nuorodos
* Myspace puslapis

|-
Geriausias Serie A žaidėjas

**Geriausias Serie A žaidėjas** () – kasmetiniai apdovanojimai, skirti geriausiam Serie A lygos žaidėjui. Apdovanojimus organizuoja Italijos futbolininkų asociacija ().

Šis apdovanojimas yra Oscar del Calcio (futbolo oskarų) dalis ir laikomas vienu prestiziškiausiu futbolo apdovanojimų šalyje.

## Nugalėtojai

### Pagal komandą

### Pagal šalį

### Pagal poziciją
Haidai

**Haidai** (*Haida*) – indėnų tauta, gyvenanti JAV ir Kanados vakarų pakrantėje. Populiacija – 2,5–3 tūkst. žmonių. Kalba haidų kalba, kartais priskiriama na-dene kalbų šeimai, nors dabar dauguma kalba tik angliškai.

Haidai yra apgyvendinę Haida Gvai salas (buv. Karalienės Šarlotės salos, Britų Kolumbija) bei pietinę Aleksandro salyno (Aliaska) dalį. Pastarajame salyne gyvenantys haidai yra atėjūnai (nuo XVIII a.), priskiriami kaiganių genčiai. Haida Gvai gyvena likusios 4 šių indėnų grupės.

Manoma, kad iki europiečių atvykimo buvo ~14 tūkst. haidų. Ilgą laiką jie prekiavo kailiais su anglais, ispanais, rusais, amerikiečiais taip pat varė prekybą su kaimyninėmis gentimis – tlinkitais (medumi, odomis), cimšais (žuvimi), kvakiutliais (vergais). Buvo įgudę plaukikai kanojomis, aršūs kariai, praktikavo vergovę, puldinėjo kaimynines gentis. XIX a. dauguma haidų išmirė dėl raupų. Misionieriai ėmė varžyti jų kultūrines ir religines išraiškas (draudė statyti totemų stulpus, švęsti Potlačą). Haidų vaikai buvo prievarta siunčiami į mokyklas toli nuo namų.

Pagal papratimą haidai vertėsi žvejyba, jūrų ir sausumos medžiokle, rankiojimu, amatais. Žvejojo lašišas, paltusus, medžiojo ruonius, jūrų lokius, jūrines ūdras, elnius, lokius, rankiojo dumblius, silkių ikrus, vandens bestuburius, uogas ir kt. Haidai – įgudę krepšių pynėjai, medžio drožinėtojai, dirba dirbinius iš eglių karnos, iš kedrų gaminasi luotus. Į juos tilpdavo iki 40 žmonių.

Haidai gyvendavo būreliais po 20 žmonių savo žiemavietėse. Giminės linija matrilinijinė, toteminė, skirstėsi į Erelio ir Varno brolijas. Giminės turėdavo zoomorfinio pavidalo totemines emblemas, kurias išreikšdavo totemų stulpuose. Giminei vadovaudavo vadas. Visuomenė sluoksniavosi į žynius, darbininkus ir vergus. Praktikuotas sororatas, leviratas, vadų tarpe – poligamija.

Tradicinė haidų religija apibūdinama kaip animizmas, totemizmas, šamanizmas. Turi išvystytą mitologiją, tiki persikūnijimu.


File:Totems at Howkan, Alaska. - NARA - 297708.jpg|Haidų totemų stulpai Aliaskoje (~XX a. pr.)
File:Thunderbird (456623319).jpg|Medžio drožinys – Griaustinio paukštis
File:Diane douglas-willard haida.jpg|Haidų pynėja
File:Haida lang.png|Haidų gyvenamasis arealas


## Literatūra
* Энциклопедия «Народы и религии мира» / под ред. В. А. Тишкова. – М., 1989.

## Taip pat skaitykite
* Ninstincas
Tomáš Garrigue Masaryk

**Tomašas Garikas Masarikas** (; 1850 m. kovo 7 d. Hodonyne, Austrijos imperijoje – 1937 m. rugsėjo 14 d. Lanuose, Čekoslovakijoje) – čekų valstybės veikėjas, politikas, filosofas, pedagogas, mokslininkas, rašytojas ir žurnalistas. T. G. Masarikas studijavo Brno, Vienoje ir Leipcige, kalbėjo daug kalbų (lotynų, prancūzų, lenkų, vokiečių ir anglų). T. G. Masarikas buvo Austrijos-Vengrijos imperijos tarybos narys ir universiteto profesorius Prahoje ir Vienoje.

1918 m. T. G. Masarikas tapo pirmuoju Čekoslovakijos prezidentu. Išrinktas keturioms kadencijoms iš eilės, jis valdė iki 1935 m. T. G. Masarykas suvaidino labai svarbų vaidmenį kuriant nepriklausomą valstybę, ir jis vadinamas „Tėčiu Masariku“. Nominuotas septynioliktąja Nobelio taikos premija .
Vietnamo himnas

**Vietnamo himnas** – Vietnamo Socialistinės Respublikos valstybinis simbolis. Žinomas kaip ***Tiến Quân Ca*** („Rikiuotės daina“, „Armijos maršas“, „Žengiančių karių daina“). Himno eiles ir žodžius 1944 m. sukūrė Văn Cao. 1945 m. jis tapo Šiaurės Vietnamo himnu, o komunistams pasiekus pergalę Vietnamo kare – viso Vietnamo himnu (nuo 1976 m.).

## Eilės

Kaip himnas naudojamas tik pirmas posmas.

## Nuorodos
* Vokalinis atlikimas
Stanislovas Huten-Čapskis

**Stanislovas Huten-Čapskis** (; 1779 m., Nesvyžius – 1844 m., Kėdainiai) – grafas, Varšuvos hercogystės armijos pulkininkas, Napoleono karo dalyvis, „Virtuti Militari“ ir Garbingo legiono ordinų kavalierius.

## Biografija
Lenkijos magnatų Huten-Čapskių giminės atstovas, herbo „Leliva“ savininkas. Paskutinio Kulmo vaivados Pranciškaus Stanislovo Kostkos Huten-Čapskio (1725–1802) ir Veronikos Joanos Radvilaitės, kunigaikščio Karolio Stanislovo Radvilos sesers, sūnus.

Mokėsi Nesvyžiaus jėzuitų ir Vilniaus piarų kolegiumuose. 1811 metais naujasis Nesvyžiaus ordinatas, kunigaikštis Dominykas Jeronimas Radvila, perdavė jam Kėdainių dvarą kaip jo motinos paveldėjimo dalį.

1812 metais Stanislovas Huten-Čapskis dalyvavo Napoleono pusėje kare prieš Rusijos imperiją. Suformavo 22-rą pėstininkų pulką, kuriam vadovaujant dalyvavo Novo Sveržano ir Kaidanovo mūšiuose. Dalyvavo Berezino mūšyje ir buvo apdovanotas „Virtuti Militari“ ordinu. 1813 metais dalyvavo karinėje kampanijoje, už ką buvo apdovanotas Garbingo legiono ordinu. Po to emigravo į Paryžių, kur buvo iki 1815 metų, kada buvo priverstas grįžti į Kėdainius dėl pavojaus Rusijos valdžios konfiskuoti iš jo dvarus.

## Šeima
Buvo vedęs Sofiją Obuchovič, paskutinio Minsko kašteliono Mykolo Obuchovičiaus (apie 1760–1818) ir Pranciškos Rževuskaitės dukterį, nuo santuokos su kuria turėjo tris sūnus. Marijanas ir Edvardas dalyvavo 1864 metų sukilime, dėl ko buvo ištremti į Sibirą, o jų dvarai konfiskuoti.

## Literatūra
* Marian Kukiel, Wojna 1812 r., Kraków 1937
* Polski Słownik Biograficzny, tom IV, Kraków 1938

## Nuorodos
Komančiai

**Komančiai** (, sav. *Nʉmʉnʉʉ*) – Šiaurės Amerikos indėnų tauta, seniau gyvenusi JAV pietinėje dalyje – Komančerijoje (dab. Teksaso, Naujosios Meksikos, Kolorado, Kanzaso, Oklahomos dalyse). Dabar gyvena rezervacijoje Oklahomos valstijos pietvakariuose. XX a. pab. populiaciją sudarė apie 6000 žmonių (komančių genčiai save priskiria 15 tūkst. žmonių). Komančiai priklauso Didžiųjų Lygumų indėnų tradicijai. Kalba komančių (nykstanti, priklauso jutų-actekų šeimai, susidarė iš šošonų tarmės) ir anglų kalbomis. Tikintieji – krikščionys protestantai (evangelikai reformatai), indėnų bažnyčios nariai, praktikuojantys tradicinį tikėjimą.

## Istorija

Komančiai XVII a. pab.–XVIII a. pr. atsiskyrė nuo šošonų ir iš Uolinių kalnų priekalnių persikėlė į Didžiąsias lygumas prie aukštutinės Pleito upės. XVIII a. viduryje jie dakotų buvo išstumti į pietus nuo Arkanzaso upės. XIX a. vertėsi arklių nuvarymu, prekyba, gebėjo išjodinėti sulaukėjusius arklius. Dėl raupų, choleros protrūkių populiacija sumažėjo nuo ~20 tūkst. iki kelių tūkst. Iki 1867 m. perkelti į rezervacijas Oklahomos valstijoje.

## Kultūra

Nuo seno komančiai buvo medžiotojai-rankiotojai, jų pagrindiniai medžiojami gyvūnai buvo bizonai. XVIII a. atsiradus arkliams jų žemėse, pradėjo medžiokles raitomis. Nuo XIX a. pab. susėslėjo – verčiasi gyvulininkyste (daugiausia augina galvijus), žemdirbyste, dalis dirba samdomais žemės ūkio darbininkais, verčiasi žemės nuoma baltaodžiams amerikiečiams. Turi išvystytą tekstilės amatą, papuošalų gamybą (iš karoliukų, plunksnų, audinių), krepšių gamybą, medžio drožybą. Tradicinis būstas – laikina palapinė tipi.

Paprastai gyveno klajoklių bendruomenėmis, kurias sudarydavo nuo 40–50 iki kelių šimtų žmonių. Socialinei sanklodai būdinga didžioji patrilinijinė šeima, poliginija. Gentį valdo bendruomenių vadų susirinkimas. Būta karių hierarchijos. XVIII a.–XIX a. pr. buvo susidariusios 3, vėliau – 7 (ir daugiau) komančių grupės.

## Dvasinis gyvenimas

Komančių tikėjimas įvardijamas kaip animistinis. XIX a. II pusėje paplito Saulės ir dvasių šokiai. Būdingi bendruomeniniai ritualai (pypkės rūkymas, bizonų medžioklės šokis), sporto varžytuvės (raitelių lenktynės, šaudymas iš lanko).


File:Comanche_portraits.jpg|Komančių portretai
File:Charles Chibitty.jpg|Komančis, dirbęs pranešimų kodotuoju per II pasaulinį karą
File:Comanche Indians Chasing Buffalo with Lances and Bows.jpg|Bizonų medžioklė, XIX a. piešinys
File:Catlin -- Comanche warrior and tipi.jpg|Komančių tipi


## Šaltiniai
Urarinai

**Urarinai** ( – „žmonės iš apačios“, sav. *Kachá*) – indėnų tauta, gyvenanti Amazonijoje. Jie yra apgyvendinę Čambiros, Uritujaku, Korjenteso upių baseinus Loreto departamente (Peru). Populiacija – ~560 žmonių. Šneka urarinų kalba, kurios ryšių su kitomis kalbomis nenustatyta.

Urarinai gyvena pusiau judriomis medžiotojų ir žemdirbių bendruomenėmis. Kaimus sudaro keletas ilgųjų namų, pastatytų aukštesnėse vietose (restingose), greta upių salpų, kurios potvynių metu užliejamos. Vyrai užsiima daugiausia medžiokle, moterys – krepšių, hamakų audimu, lydimine žemdirbyste (manijokai, bananai, kukurūzai, ryžiai, papajos), rankiojimu. Paplitusi sororatinė poligamija.

Tikėjimas apibūdinamas kaip šamanistinis, animistinis. Dvasinėms praktikoms vadovauja šamanas, svarbus haliucinogeninio ajahuaskos gėrimo ritualas.

Pastaraisiais dešimtmečiais urarinai kenčia dėl jų gyvenamųjų erdvių gamtos niokojimo, prievartos, ligų protrūkių.

## Šaltiniai
Goran Dragić

**Goranas Dragičius** (; g. 1986 m. gegužės 20 d.) – Slovėnijos krepšininkas.

## Karjera

G. Dragičius profesionalo karjerą pradėjo būdamas 17 metų ir žaisdamas Slovėnijos 2D lygoje Liublianos klube „Ilirija Ljubljana“. 2004 m. jis pasirašė sutartį su Slovėnijos aukščiausioje lygoje žaidžiančia komanda „KD Slovan“. Po dvejų metų jis persikėlė į Ispaniją, kur jis žaidė klubuose „ACB club Baskonia“ ir „CB Murcia“.
2007 m. grįžo į Slovėniją žaisti klube „Olimpija Ljubljana“, kuris tapo slovėnų čempionais 2008 m.

2010 m. rugsėjo 22 d. pasirašė sutartį su „Phoenix Suns“ komanda. 2011 m. vasario 24 d. „Suns“ iškeitę G. Dragičių į klubą „Houston Rockets“. Tačiau jis po metų nusprendė grįžti į „Suns“.

G. Dragičius pirmą kartą pakviestas į Slovėnijos vyrų krepšinio rinktinę 2006 m. pasaulio krepšinio čempionate ir tada per 2007 m. Europos krepšinio čempionatą. Jo įtaka rinktinėje pradėjo augti per 2009 m. Europos krepšinio čempionatą ir 2010 m. pasaulio krepšinio čempionatą. G. Dragičiaus ir jo brolio Zorano pastangomis Slovėnijos rinktinė pasiekė penktą vietą 2014 m. pasaulio krepšinio čempionate.

2017 m. kartu su Slovėnijos rinktine tapo Europos čempionais. Išrinktas čempionato MVP.

2024 m. rugpjūtį oficialiai baigė karjerą draugiškomis rungtynėmis, kuriose dalyvavo Slovėnijos ir NBA legendos.

## Pasiekimai

* 2017 m. Europos čempionas

## Dalyvavimas čempionatuose

|}

## Nuorodos
* FIBA statistika
Jūros sritis

**Jūros sritis** (dar vadinta **Vakarų Lietuvos sritimi**) – Lietuvos partizanų sritis.

## Istorija
Sritis įkurta 1948 m. gegužės 5 d., Skaudvilės valsčiaus Legotės miške vykusio dviejų Žemaitijos partizanų apygardų – Kęstučio ir Žemaičių – vadovybių susitikimo metu. Pirmuoju srities vadu tapo Jonas Žemaitis-Vytautas. 1949 m. birželio mėn. 11 d. (13 d.), (14 d.) agentas Radzevičius išdavė štabo bunkerio vietą ir per operaciją žuvo štabo viršininkas V. Gužas (Kardas). Po paskutinio vado Antano Bakšio-Klajūno žūties 1953 m. sausio 17 d. srities vadovybės veikla nebebuvo atkurta, sritis nustojo egzistuoti.

## Apygardos
* Kęstučio apygarda
* Prisikėlimo apygarda
* Žemaičių apygarda

## Vadai

## Šaltiniai

2. ↑ L-228, 485; (GM-242); (LK-601) VL
Nemuno sritis

**Nemuno sritis** (dar vadinta **Pietų Lietuvos sritimi**) – Lietuvos partizanų sritis.

## Istorija
Sritį 1946 m. balandžio mėnesį įkūrė Dainavos ir Tauro apygardų vadai (atitinkamai – Juozas Vitkus-Kazimieraitis ir Zigmas Drunga-Mykolas Jonas), apjungdami savo vadovaujamas apygardas į vieningą sritį.

## Apygardos
* Dainavos apygarda
* Tauro apygarda

## Vadai

## Šaltiniai
Kokteilis (reikšmės)

Žodis **kokteilis** gali reikšti:

* kokteilis – iš kelių komponentų sumaišytas gėrimas:
** alkoholinis kokteilis
** bealkoholis kokteilis
*** pieno kokteilis
* vaisių kokteilis () – vaisių salotų variantas
* kokteilis – kokio nors mišinio apibūdinimas
* Kokteilis – hindi filmas

Susiję terminai:
* Molotovo kokteilis – butelis su padegamuoju mišiniu
* kokteilių vakarėlis
* kokteilinė suknelė () – suknelių, dėvimų kokteilių vakarėliuose, rūšis
Sifonoforas

**Sifonoforas**, *sifonas* – viduramžių ugniasvaidis ginklas, naudotas dromonuose (Bizantijos karo laivų tipas). Sifonoforai buvo vamzdžio pavidalo siurbliai, švirkštę graikišką ugnį (spėjama, tai buvo gudrono, sieros, salietros ir naftos mišinys). Padegamąjį mišinį išsviesdavo arba suspaustas oras, arba dumplės, primenančios naudojamas kalvėse. 

Sifonoforus plačiai naudojo Bizantijos karo laivynas. Šiuolaikinių liepsnosvaidžių pirmtakas. 

## Nuorodos
* Ричард Псмит (Андрей Ленский). Осадные машины. Лучшие компьютерные игры (сентябрь 2006).
* Ричард Псмит (Андрей Ленский). Вёсельный флот. Лучшие компьютерные игры (ноябрь 2008).
Pranciškus Stanislovas Kostka Huten-Čapskis

**Pranciškus Stanislovas Kostka Huten-Čapskis** (1725–1802 m. balandžio 9 d., Varšuva) – ATR valstybinis veikėjas, Kulmo pakamaris (1752–1762), Kulmo kaštelionas (1762–1766), Kovalevskio seniūnas (1766), paskutinis Kulmo vaivada (1766–1772). Baltojo erelio ordino kavalierius (1762).

## Biografija
Lenkijos bajorų Huten-Čapskių giminės atstovas, herbo „Leliva“ savininkas. Gdansko kašteliono Ignoto Huten-Čapskio (apie 1700–1746) ir Teofilės Konopackytės (?–1733) jaunesnysis (trečiasis sūnus). Vyresnieji broliai – Pamario pakamaris ir Elblongo kaštelionas Juozapas Huten-Čapskis (1722–1765) ir Kulmo pakamaris Antonijus Mykolas Huten-Čapskis (1725–1792).

1752 metais Pranciškus Stanislovas Kostka Huten-Čapskis gavo Kulmo pakamario laipsnį. 1762 metais buvo paskirtas Kulmo kaštelionu ir gavo Baltojo erelio ordiną. 1766 metais – Kulmo vaivada ir Kovalevsko seniūnas. 1768 metais prisijungė prie Baro konfederacijos. 1788 metais buvo paskirtas pasiuntiniu (deputatu) į Ketverių metų seimą.

Po antros santuokos Radvilų giminės atstovės Pranciškus Stanislovas Huten-Čapskis gavo valdyti Stankovo ir Viazanė dvarus su aplinkiniais kaimais.

## Šeima ir vaikai
Buvo vedęs tris kartus. Apie 1760 metus pirma santuoka buvo su Dorota Žozefina Dzialinskaite (1743–1763), Augustino Dzialinskio (1715–1759) ir Anos Radomickaitės (1724–1812) dukterimi. Vaikai:

* Marija Huten-Čapskytė, Lenkijos armijos generolo-majoro Mikalojaus Adriano Joachimo Huten-Čapskio (1753–1833) žmona
* Ana Huten-Čapskytė, Juzefo Askierkos žmona

1766 metais antrą kartą vedė Veroniką Joaną Radvilaitę, Lietuvos didžiojo etmono ir Vilniaus vaivados, kunigaikščio Mykolo Kazimiero Radvilos Žuvelės (1702–1762) ir Anos Micelskytės (1729–1771) dukterį. Vaikai:

* Karolis Huten-Čapskis (1778–1836)
* Stanislovas Huten-Čapskis (1779–1844)

1767 m. liepos 19 d. vedė trečią kartą Sofiją Melžinskaitę (1741–1771), Ksinskio seniūno Andžejaus Melžinskio (1698–1771) ir Anos Petronėlės Bninskaitės (apie 1720–1771) dukterį. Vaikai:

* Ignotas Pranciškus Huten-Čapskis
* Pranciškus Huten-Čapskis

## Nuorodos
* Franciszek Stanisław Kostka Hutten-Czapski h. Leliwa

|-
Atikamekai

**Atikamekai** (*Atikamekw, Attikamekw, Attikamek und Atikamek*, prancūzų kolonistai juos vadino *Têtes-de-Boule* – „apvaliagalviais“, savivardis – ***Nehiraw-iriniw*** arba ***Nehiraw***) – Pirmoji Tauta, gyvenusi Kanados provincijos Kvebeko pietvakariuose. Tradicinė gentinė apgyvendinimo teritorija, kurią jie vadino *Nitaskinan* (‘Mūsų Žemė’), buvo aukštutiniame Sen Moriso upės slėnyje.

Šiuo metu atikamekų yra apie 8 000. Tradiciniai verslai – žvejyba, medžioklė, rinkimas.

## Kalba

Atikamekų kalba (‘Nehiramowin’) yra kri kalbų dialektas, priklausantis algonkinų kalbų kalbų šeimai. Skirstosi į tris dialektus: *Manawan*, *Opitciwan* ir *Wemotaci*. Kadangi atikamekai laikomi atskira Pirmąja Tauta, jų kalba taip pat dažniausiai laikoma atskira. Raštui naudojama lotynų abėcėlė, skirtingai nuo kitų kri dialektų, kurie raštui naudoja skiemeninį kri raštą.

## Istorija

Į regioną atvykus prancūzams atikamekai tapo priklausomi nuo prancūziškų prekių ir prekybos kailiais. Jie laikyti taikia tauta, gyvenusia tarp giminingos inu genties (‘Montagnais’) rytuose, kri šiaurėje ir algonkinų pietuose. Kita vertus, atikamekai konfliktavo su mohaukais, ypač paaštrėjus konkurencijai dėl resursų ir kailių, taip pat su inuitais šiaurėje, su kuriais kovojo kartu su inu.

Atikamekai, kartu su savo tradiciniais sąjungininkais inu ir malesitais prancūzų buvo įtraukti į prekybinius karus su Irokėzų Lyga ir mikmakais. Bebrų karų metu (1640–1701 m.) keletą kartų įsiveržė į atikamekų teritoriją, moteris ir karius išsivarė į vergovę, medžioklės plotus nusiaubė ieškodami daugiau kailių. Tuo pačiu metu atikamekų sąjungininkai inu atnešė 1670–1680 m. trukusią raupų epidemiją. Kadangi kova su irokėzais pasižymėjo ypatingu brutalumu, irokėzai išžudė daugybę išgyvenusių epidemiją ir po karų ir epidemijų išliko labai nedaug atikamekų.

## Šaltiniai
Kri

**Kri** (*Cree*, sav. *Nēhiyaw*) – indėnų tauta (ar tautų grupė), seniau gyvenusi beveik visame Kanados lygumų plote nuo Uolinių kalnų vakaruose iki Labradoro pusiasalio rytuose. Dabar Kanadoje gyvena virš 200 tūkst. kri indėnų ir kri kilmės žmonių (metisų). Vartoja kri kalbą, priklausančią algonkinų kalbų šeimai (dabar ženkli dalis kalba angliškai ar prancūziškai).

Kri skirstomi į 8 grupes:
* inu (naskapiai ir montaniečiai) – gyveno rytų Kvebeke ir Labradore;
* atikamekai – gyveno pietų Kvebeke (Sen Moriso upės slėnyje);
* Džeimso įlankos kri – šiaurės Kvebeke (Nunavike);
* Briedžių upės kri – Ontarijo dalyje prie Džeimso įlankos ir Briedžių upės;
* Pelkių kri – šiaurės Ontarijuje ir Manitoboje prie Hadsono įlankos pakrančių;
* Miškų kri – Albertoje ir Saskačevane;
* Lygumų kri – prerijose Manitoboje, Saskačevane, Albertoje ir Montanoje.

Istoriškai kri buvo medžiotojai–rankiotojai, gyvenę grupelėmis po 8–12 žmonių vigvamuose arba tipiuose. Medžioklės laikotarpiu susirinkdavo į gausesnius būrius. Tarp šeimų, sudarančių šiuos būrius, užsimegzdavo tarpvedybiniai, prekybiniai saitai. Svarbių bendruomeninių sprendimų metu susirinkdavo keletas būrių. Kildinantieji save iš bendro protėvio sudarydavo klaną. XVII a. pasirodžius europiečiams, kri įsitraukė į prekybą kailiais. Tai sukėlė dideles permainas kri ir aplinkinių indėnų tarpe, dalis kri (lygumų kri) pasitraukė į vakarus, kur perėjo prie bizonų medžioklės.

Dabar kri yra gausiausia iš visų Kanados „pirmųjų tautų“ – ji turi virš 200 tūkst. narių ir 135 būrius. Tiesa, kri pasižymėjo polinkiu užmegzti vedybinius ryšius su kitomis gentimis, o vėliau su europiečiais, bei asimiliuotis su kitomis kultūromis, todėl grynakraujų kri skaičius yra mažesnis. JAV, Montanoje gyvena Čipevos kri gentis, sudaryta iš lygumų kri bei odžibvių.


File:Group of Crees (HS85-10-27756).jpg|Grupė kri prie tipi (1913 m.)
File:Native American Cree leader Little Bear Cabinet portrait.jpg|Kri vadas Mažasis Lokys (1906 m.)
File:Cree moccasins, late 1800s - Bata Shoe Museum - DSC00687.JPG|XIX a. pab. kri mokasinai
File:Ovide Mercredi.JPG|Ovide Mercredi – Pirmųjų tautų asamblėjos vadas


## Šaltiniai
Chad Smith

**Chadwick „Chad“ Gaylord Smith** (g. 1961 m. spalio 10 d.) – amerikiečių kilmės muzikantas, dabartinis grupės „Red Hot Chili Peppers“ būgnininkas. Prie šios grupės jis prisidėjo 1988 m. ir dėl nuopelnų muzikinėje veikloje yra Rokenrolo šlovės muziejaus narys. Taip pat Chad Smith yra grojęs ir įrašinėjęs su daugybę garsių muzikantų, tokių kaip Johnny Cash bei Joe Satriani.

Muzikantas laikomas vienu geriausių šių laikų būgnininkų. 2013 m. žurnalas „Spin“ jį išrinko dešimtu geriausiu alternatyvios muzikos būgnininku. Tais pačiais metais žurnalo „Rhythm“ surengtame visų laikų geriausių ritmo palaikytojų tope, Chad Smith, kartu su kolega bosistu Flea, užėmė ketvirtąją vietą.

## Diskografija

### Kartu su Red Hot Chili Peppers

* *[[Mother's Milk]]* (1989)
* *[[Blood Sugar Sex Magik]]* (1991)
* *[[One Hot Minute]]* (1995)
* *[[Californication]]* (1999)
* *[[By The Way]]* (2002)
* *[[Stadium Arcadium]]* (2006)
* *[[I'm with You]]* (2011)
* *[[The Getaway]]* (2016)
* *[[Unlimited Love]]* (2022)
* *[[Return of the Dream Canteen]]* (2022)

### Kartu su Chickenfoot
* *Chickenfoot* (2009)
* *Chickenfoot III* (2011)

### Kartu su Chad Smith’s Bombastic Meatbats
* *Meet The Meatbats* (2009)
* *More Meat* (2010)
* *Live Meat And Potatoes* (2012)

## Nuorodos
* Oficialus grupės Red Hot Chili Peppers tinklalapis
* Chad Smith Twitter tinkle
Panevėžio Raimundo Sargūno sporto gimnazija

**Panevėžio Raimundo Sargūno sporto gimnazija**, (PRSSG) – specializuoto ugdymo sporto krypties mokykla, veikianti Panevėžyje, Liepų al. 2. Mokyklos bendrabutis įsikūręs Liepų al. 4. Švietimo įstaigos kodas – 303283300. Mokymo kalba – lietuvių. Mokykloje bendrasis ugdymas derinamas su sportiniu – taip, kad būtų užtikrinta prasminga bendrojo ugdymo, sporto krypties dalykų ir aktyvios sportinės veiklos darna. 

## Veikla

Šioje mokykloje gali mokytis ne tik Panevėžio miesto, bet ir aktyviai sportuojantys, gabūs sportui mokiniai iš visos Lietuvos. Mokykloje komplektuojamos 6, 7, 8, 9, 10 ir 11 klasės. Priimami pažangūs moksle ir turintys gabumų sportui mokiniai. Stojantieji laiko EUROFITO fizinio pajėgumo ir pasirinktos sporto šakos vertinimo testus. Sportinį meistriškumą mokiniai tobulina šiose sporto šakose:
* dviračių sportas (plentas ir trekas),
* futbolas (berniukai, gimę 1997 m. ir 2001 m.), 
* boksas, 
* baidarių ir kanojų irklavimas,
* dziudo, 
* krepšinis (mergaitės, gimusios 2000-2002 m.), 
* lengvoji atletika, 
* plaukimas,
* rankinis (berniukai, gimę 1998–2000 m.), 
* stalo tenisas, 
* triatlonas,
* graikų-romėnų imtynės, 
* sunkioji atletika.

Mokiniai (ne panevėžiečiai) nemokamai apgyvendinami, maitinami. Siekiama dalinio nemokamo maitinimo ir panevėžiečiams. Juos treniruoja aukštos kvalifikacijos, patyrę treneriai. Mokiniai dalyvauja stovyklose ir varžybose. Užtikrinta sportinė medicininė priežiūra, derinamas pamokų ir treniruočių tvarkaraštis ir kt.  

## Istorija

Panevėžio sporto vidurinė mokykla ėmė veikti 2014 m. rugsėjo 1 d. buvusiame Panevėžio Senvagės progimnazijos pastate. Šios mokyklos pastatas – buvusi Panevėžio internatinė sporto mokykla, kurioje mokėsi ir sportavo geriausi Lietuvos sportininkai. Ją įsteigė Panevėžio miesto savivaldybės taryba 2014 m. kovo 27 d. sprendimu Nr. 1-81. Vaikų priėmimas pradėtas gegužės 12 d. Moksleiviai priimti į 13 sporto šakų 6-11 klases. Iš viso priimta 140 vaikų, 40 palikta kandidatais. Rugsėjo 1 d. pradėjo mokytis 172 mokiniai, kurių didžioji dauguma – šio regiono vaikai. 85 mokiniai atvyko iš kitų šalies regionų, jie apsistojo sporto vidurinės mokyklos bendrabutyje. Švietimo įstaigos personalą sudarė 26 treneriai, 21 bendrojo ugdymo mokytojas. 

2015 m. Panevėžio miesto savivaldybės tarybos sprendimu mokykla buvo reorganizuota į sporto gimnaziją. Įstaigai suteiktas krepšinio trenerio Raimundo Sargūno (1931–2002) vardas. Šalia stovi paminklas treneriui atminti (skulpt. Algimantas Vytėnas).

## Direktoriai

* 2014–2022 m. Jūratė Pauliukienė
* nuo 2022 m. Asta Sakalauskienė

## Žymūs mokiniai

* Vakaris Skibiniauskas, futbolininkas
* Faustas Steponavičius, futbolininkas
* Armandas Kučys, futbolininkas
* Ernestas Burdzilauskas, futbolininkas
* Tereza Romanovskaja, futbolininkė

## Išnašos

## Nuorodos
* Internetinė svetainė (nuoroda „Sporto vidurinės mokyklos informacija“)
* Apie mokyklą (''aikos.smm.lt'')
* Sporto mokykla – finišo tiesiojoje
Josh Klinghoffer

**Josh Adam Klinghoffer** (g. 1979 m. spalio 3 d.) – amerikiečių kilmės muzikantas, geriausiai žinomas kaip grupės „Red Hot Chili Peppers“ gitaristas, kurioje grojo 2009–2019 m. Grojęs kaip papildomas muzikantas grupės ture 2006–2007 m., jis 2009 m. buvo pakeitę grupę palikusį John Frusciante, kuris 2019 m. vėl grįžo į grupę. Taip pat yra įkūręs grupę „Dot Hacker“, buvęs grupių „Ataxia“, „Warpaint“ ir „The Bicycle Thief“ narys.

Klinghoffer gali groti daugybe instrumentų, tačiau dažniausiai groja gitara arba būgnais, taip pat atlieka papildomas arba pagrindines vokalo partijas. Taip pat jis yra daug metų praleidęs kaip papildomas koncertų muzikantas, dirbęs su tokiomis grupėmis ar atlikėjais kaip „Gnarls Barkley“, „Sparks“, PJ Harvey, Beck, „The Butthole Surfers“, „Golden Shoulders“ bei Vincent Gallo.

Dėl savo nuopelnų su grupe „Red Hot Chili Peppers“, Klinghoffer 2012 m. buvo įtrauktas į Rokenrolo šlovės muziejų, tapdamas tuo metu jauniausiu nariu.

2020 m. prisijungė prie grupės „Pearl Jam“ kaip koncertinės grupės narys, taip pat grojo grupės lyderio Eddie Vedder 2022 m. išleistame soliniame albume „Earthling“ bei įrašo pristatymo koncertuose.

Klinghoffer taip pat yra išleidęs keletą solinių albumų **Pluralone** slapyvardžiu.

## Diskografija
;Kaip Josh Klinghoffer
* *filmo „Bob and the Monster“ garso takelis* (2013)

;Kaip Pluralone
* *To Be One With You* (2019)
* *I Don't Feel Well* (2020)
* *This Is the Show* (2022)

;Kartu su Dot Hacker
* *Dot Hacker EP* (2012)
* *Inhibition* (2012)
* *How's Your Process? (Work)* (2014)
* *How's Your Process? (Play)* (2014)
* *N°3* (2017)

;Kartu su John Frusciante
* *[[Shadows Collide with People]]* (2004)
* *[[The Will to Death]]* (2004)
* *[[Automatic Writing]]* (su grupe **[[Ataxia]])** (2004)
* *[[Inside of Emptiness]]* (2004)
* *[[A Sphere in the Heart of Silence]]* (2004)
* *[[AW II]]* (kartu su grupe **Ataxia**) (2007)
* *[[The Empyrean]]* (2009)

;Kartu su Red Hot Chili Peppers
* *[[I'm with You]]* (2011)
* *[[The Getaway]]* (2016)

## Šaltiniai

## Nuorodos
* Oficialus grupės Red Hot Chili Peppers tinklalapis
* Oficialus grupės Dot Hacker tinklalapis
Ataxia

**Ataxia** – amerikiečių eksperimentinio roko grupė, 2004 m. įkurta gitaristo John Frusciante (iš Red Hot Chili Peppers), bosisto Joe Lally (iš Fugazi) ir būgnininko Josh Klinghoffer (iš Red Hot Chili Peppers, Dot Hacker, The Bicycle Thief).

Ataxia per savo dvi gyvavimo savaites sukūrė ir įrašė dešimt dainų, kurias išleido savo dvejuose albumuose. Taip pat 2004 m. vasario 2 ir 3 dienomis sugrojo du koncertus Los Andžele.

## Grupės nariai
*John Frusciante &nbsp;– gitara, vokalas, sintezatorius
*Joe Lally &nbsp;– bosinė gitara, vokalas
*Josh Klinghoffer &nbsp;– būgnai, vokalas, sintezatorius

## Diskografija
**[[Automatic Writing|Automatic Writing]]* (2004)
**[[AW II]]* (2007)
Kri kalba

**Kri kalba** (ᓀᐦᐃᔭᐍᐏᐣ = *Nēhiyawēwin*) – indėnų kalba arba kalbų grupė, priklausanti algonkinų kalbų šeimai. Vartojama kri indėnų, kurių arealas driekiasi per Kanados lygumas nuo Uolinių kalnų iki Labradoro bei apima pasienio teritorijas Montanoje (JAV). Kalbančiųjų skaičius – 120 tūkst. žmonių (įskaitant naskapių ir atikamekų kalbas). Kri kalba yra viena iš oficialių Šiaurės vakarų teritorijų kalbų.

Kri kalbos skirstosi pagal kri pogrupius:
* lygumų kri (ᓀᐦᐃᔭᐍᐏᐣ *nēhiyawēwin*) [crk] – 260 žm., Manitoba, Saskačevanas, Alberta, Montana;
* miškų kri (*nīhithawīwin*) [cwd] – 75 žm., Manitoba, Saskačevanas;
* pelkių kri (ᓀᐦᐃᓇᐍᐏᐣ *nêhinawêwin*) [csw] – 85 žm., Ontarijas;
* Briedžių upės kri (*nēhinawēwin*) [crm] – ~3000 žm., Ontarijas;
* atikamekų kalba (*atikamekw*) [atj] – 5900 žm., Kvebekas;
* šiaurės rytų kri (*Īyiyū Ayimūn*) [crl] ir pietryčių kri (*Īnū Ayimūn*) [crj] – ~13 000 žm., Kvebekas;
* naskapių kalba (ᐃᔪᐤ ᐃᔨᒧᐅᓐ *iyuw iyimuun*) [nsk] – 620 žm., Kvebekas, Labradoras;
* inu kalba arba montanjerių (*Innu-aimun*) [moe] – 11 000 žm., Kvebekas, Labradoras.

Kri kalba pasižymi polisintetine morfologija ir sintakse. Žodžių tvarka sakinyje laisva. Pasižymi tuo, kad turi obviatyvą, dar vadinamą „4-uoju asmeniu“, t. y., mažiau išreikšto 3 asmens poziciją. Daiktavardžiai turi gyvąją ir negyvąją gimines.

Kri kalbos užrašomos tiek lotynišku raštu, tiek savitu kri raidynu (daugiausia naudoja vakarų tarmės). Šiame raidyne grafema žymi priebalsį, o jo kryptis ir diakritikai – prijungtą balsį. Kri kalba yra viena plačiausiai vartojamų Šiaurės Amerikos indėnų kalbų, mokoma mokyklose kaip antroji kalba, tačiau vietomis sparčiai nyksta.

## Nuorodos
* Ethnologue suskirstymas
Kauno Adomo Mickevičiaus gimnazija

**Kauno Adomo Mickevičiaus gimnazija** () – privati bendrojo lavinimo mokykla, egzistavusi Kaune nuo 1919 m. iki 1940 metų. Šiuo metu buvusiame mokyklos pastate įsikūrusi Kauno Stepono Dariaus ir Stasio Girėno gimnazija.

## Istorija

Mokykla pradėjo veikti 1919 m. vasario 10 d. adresu Maironio g. 8. Pirmoji mokyklos direktorė buvo Maria Micewicz. 1919-1920 m. mokykloje mokėsi 334 mokiniai, 1922-1923 m. 547 mokiniai, 1940 m. 195 mokiniai. Mokyklą rėmė visuomeninė lenkų organizacija *Pochodnia*. Nuo 1926 m. mokykloje mokytoja dirbo signataro Stanislovo Narutavičiaus žmona Joana Narutavičienė. 1927 m. pradėta ruoštis naujo gimnazijos pastato statybai – specialiai šiam tikslui įsteigtos akcinės bendrovės „Dompol“ sklype Miško g. ir Vytauto g. sankirtoje. 1928 m. statybos inspekcija prie Vidaus reikalų ministerijos patvirtino pastato projektą, architektas Edmundas Frykas. 1929  m. įstaigai suteiktas Adomo Mickevičiaus vardas, o 1931 m. – užbaigti statybos darbai. Mokykloje vyko įvairūs lenkų tautinės mažumos renginiai. Gimnazija uždaryta 1940 m., sovietams okupavus Lietuvos Respubliką, į jos pastatus perkelta Kauno Stepono Dariaus ir Stasio Girėno gimnazija. Gimnazija turėjo savo futbolo klubą FK Lenkų gimnazija Kaunas.

## Direktoriai

* Maria Micewicz (1919)
* Bronislovas Liausas (1919)
* A. Paszke (1919)
* Leon Przemieniecki (1919–1920)
* Antoni Wojczulewicz (1920–1928)
* Liudvikas Abromavičius (1928–1938)
* Ludwik Wialbutt (1938)
* Franciszek Dąbrowski (1938–1940)
* Ludwik Wialbutt (1940)

## Žymūs mokiniai

* Kazimieras Narutavičius (1904-1987), agronomas, visuomenės veikėjas
* Napoleon Baniewicz (1904-1979), neurologas, psichiatras
* Alfredas Marija Tiškevičius (1913-2008), karininkas
* Konrad Łapin (1915–2009), rašytojas, poetas
* Zbigniew Skłodowski (1920-1942), karininkas
* Nina Borowska (1922-1953), filologė, lituanistė
* Tadeusz Kognowicki (1922-1941), karininkas
* Kalina Skłodowska-Antonowicz (1923-2003), etnografė, muziejininkė
* Stanisław Michalkiewicz (1925–1985), istorikas

## Nuorodos
* Istorija (lenk.)

## Literatūra

* Nasze jubileusze, "Chata Rodzinna", nr 7–8, 17 lutego 1929, s. 1–9 (artykuł poświęcony 10-leciu gimnazjów w Kownie i Poniewieżu oraz dziesięcioleciu prasy polskiej w stolicy Litwy).
* Konrad Łapin, Głos z Litwy, Gdańsk 1998
* Joanna Mackiewiczowa, Polacy na Litwie w latach II wojny światowej, Towarzystwo Miłośników Wilna i Ziemi Wileńskiej (oddział Bydgoszcz), Bydgoszcz 1996

## Šaltiniai
Kauno bienalė

**Kauno bienalė** – kas dvejus metus vykstantis šiuolaikinio meno renginys Kaune, kurio metu eksponuojami ne tik tekstilės darbai, bet ir vyksta socialiniai, į bendruomenę nukreipti projektai „Draugiška zona“ (nuo 2007 m.), „Pusrutuliai“ (2009-2011 m.). Bienalę organizuoja Lietuvos dailininkų sąjunga kartu su Vilniaus dailės akademijos Kauno dailės fakultetu ir Tekstilininkų ir dailininkų gildija. Pradėta rengti 1997 m. kaip lokali tekstilės paroda, ilgainiui tapo tarptautiniu renginiu. Šiuo metu tai reikšmingiausias bei ilgiausiai vykstantis šiuolaikinio meno festivalis Baltijos šalyse.

Kauno bienalė yra įtraukta į tarptautinį bienalių žemėlapį bei oficiali „International Biennial Association” ir „Biennial Foundation” narė. Pirmą kartą istorijoje, Lietuva, atstovaujama „Kaunobienalės”, vadovauja „Kūrybiškos Europos” finansuojamai platformai „Stebuklingi kilimai” („Magic Carpets”), jungiančiai 13 partnerių iš visos Europos.

## Nuorodos

*Tinklalapis
*Facebook puslapis
*Projektas „MagiC Carpets" („Stebuklingi kilimai") ir projekto MagiC Carpets Facebook puslapis
* Kauno bienalė „Tekstilė“ – tarp 22 sėkmingiausių ES finansuotų projektų 
* Susiję straipsniai www.kaunodiena.lt
*Susiję straipsniai www.15min.lt
*Informacija Biennial Foundation org.

## Šaltiniai
Ėglupis

**Ėglupis**, arba **Eglupis** – upė pietvakarių Lietuvoje, Vilkaviškio rajone, kairysis Širvintos intakas, įtekantis 33,5 km atstumu nuo jos žiočių. LR upių klasifikatoriuje – nr. 15010566.

Prasideda laukuose ties Karklupėnais, ištiesinta vaga teka  pietų–šiaurės kryptimi. Žemupyje kerta Kybartus. Miestelio pakrantėse įsikūrusių individualių namų šeiminikai skundžiasi upelio tarša.

Šalia įsikūrusios gyvenvietės: Kybeikiai, Daugėlaičiai, Kybartai.

## Šaltiniai

## Nuorodos

* Eglupis (''gamtos katalogas'')
Lenkupys

**Lenkupys** – upė pietvakarių Lietuvoje, Šakių rajone, dešinysis Siesarties intakas, įtekantis 43,4 km atstumu nuo jos žiočių. LR upių klasifikatoriuje – nr. 15010725. Upelis yra 9,3 km ilgio (turi vieną intaką Valkupį).

Prasideda Kūdrų miške, toliau teka  pietvakarių kryptimi ištiesinta vaga, daugiausia lygiaigrečiai keliui , kurį kerta vidurupyje. Apylinkėse plyti atviri dirbami laukai. Žemupyje Lenkupys užtvenktas, čia telkšo Lukšių tvenkinys. Į Siesartį įteka Lukšiuose, kirtęs kelią .

Šalia įsikūrusios gyvenvietės: Matjošiškė, Akėčiai, Zypliabūdis, Lukšiai.

## Šaltiniai

## Nuorodos

* Lenkupys (''gamtos katalogas'')
Zapsė

**Zapsė** – upė pietų Lietuvoje, Lazdijų rajone, Nemuno mažųjų intakų (su Nemunu) baseine, tekanti tarp Zapsio ir Veisiejo ežerų. Ši atkarpa laikoma Niedos upės aukštupiu. LR upių klasifikatoriuje Zapsės nr. 10010274.

Zapsė išteka pietryčiuose nuo Kučiūnų, iš Zapsio ežero pietinėje dalyje esančios įlankos. Ties Kalėdiškiais per 1,2 km priartėja prie Lenkijos sienos. Srovė vidutinė. Upės vaga natūrali, vingiuota, vietomis apaugusi krūmais, yra išvartų, užvirtusių medžių. Vidutinis nuolydis iki Veisiejo ežero yra 90 cm/km. Upės ilgis 9,5 km, plotis 5-7 m.

Šalia įsikūrusios gyvenvietės: Kalėdiškiai, Briniai, Pazapsiai.

## Šaltiniai

## Nuorodos

* Upė Zapsė
* Zapsė (''gamtos katalogas'')
Vainežerio senovės gynybinis įtvirtinimas

**Vainežerio senovės gynybinis įtvirtinimas**, dar vadinamas **Okopka** (valstybės saugoma kultūros vertybė: unikalus kodas ) – gynybinis įtvirtinimas, stūksantis Lazdijų rajono savivaldybės teritorijoje, Kapčiamiesčio seniūnijoje, Vainežerio kaime, Ančios ežero pietinio kranto pusiasalyje, 300 m į šiaurę nuo Vainežerio ežero. Šalia plyti Vainežerio dvaro parkas. Objektas pritaikytas lankymui: įrengtos nuorodos, mediniai takai per pelkę, pavėsinė, stendas su išsamia informacija. 

Gynybinį įtvirtinimą sudaro 5–6 m aukščio pylimas, žiedu juosiantis trapecijos formos, 40 m pločio aikštelę, kurios šiaurinis pakraštys yra 60 m ilgio, pietinis – 50 m ilgio. Pylimo viršus plokščias, 2–4 m pločio, prie pagrindo siekia 15–20 m pločio. Įtvirtinimo pietrytiniame kampe yra įvažiavimas į aikštelę. Gynybiniai įtvirtinimai užima 130 m ilgio ir iki 100 m pločio teritoriją.

## Istorija

Ančios ežero pusiasalis, patogus dėl savo kraštovaizdžio ir išteklių, buvo apgyvendintas kelis kartus, prieš čia įrengiant Vainežerio senovės gynybinius įtvirtinimus. Ankstyviausi apgyvendinimo (stovyklavietės) pėdsakai datuojami mezolito laikotarpiu, vėlyvesni – I tūkst. Galiausiai įrengti gynybiniai įtvirtinimai pagal radinius gali būti datuojami XVI(?)–XVIII a. 

Manoma, kad gynybinis įtvirtinimas įrengtas dvarininkų XVII–XVIII a., nes yra buvusio Justinavo (Vainežerio) dvaro teritorijoje. Neabejojama, jog šie įtvirtinimai buvo naudojami karo su Švedija ir Rusija metais (1701–1721). Tuo metu tokie gynybiniai įtvirtinimai buvo statomi netoli dvarų.

## Archeologiniai tyrimai

2006 m. atlikti archeologiniai tyrimai gynybinio pylimo vietoje (18x4 m dydžio perkasoje). Nustatyta, jog pylimo statybai naudotas atvežtinis molis su gargždo priemaišomis. Pylimo pietinėje pusėje akivaizdus juodo šlyno tarpsluoksnis. Spėjama, kad jis supiltas iš aplink pylimą esančios pelkės. Pylimo aukštis siekia 1,75–2 m, plotis – 16 m, jo vidinė dalis buvo apdėta skaldytais, vidutiniškai 30x20x6 cm dydžio akmenimis. Prieš įrengiant pylimą, pasirinkta teritorija buvo lyginama, reljefiniai nelygumai užpilti gruntu, daugiausia moliu. Po pylimu atidengtas 20–40 cm storio kultūrinis sluoksnis, kuriame surasta lipdytos keramikos. Aptiktas grindinio fragmentas nėra pylimo įrengimo konstrukcinis elementas, jis siejamas su lipdytos keramikos, datuojamos I tūkst. kultūriniu horizontu. Tarp kitų archeologinių radinių – titnaginiai dirbiniai.

## Nuorodos

* Veisiejų regioninio parko lankytinos vietos
RAF-Avia

**RAF-Avia** – oro linijų bendrovė, kurios būstinė yra Rygoje (Latvija). Ši kompanija gabena krovinius tokiems užsakovams kaip TNT, DHL ir kt. Taip pat atlieka karinius, JTO ir keleivinius užsakomuosius skrydžius. Pagrindinė kompanijos bazė yra Rygos oro uostas.

## Istorija

RAF-Avia kompanija buvo įkurta 1990 m., tai buvo pirmoji privati aviakompanija Latvijoje. Ėmė veikti 1991 m., užsiėmė atsarginių dalių bei žaliavų gabenimu Rygos autobusų fabrikui. 1994 m. RAF-Avia ėmė vis daugiau užsiimti komerciniais užsakomaisiais reisais. 1996 m. tapo privačia akcine bendrove. Vienintelis savininkas yra *RAF-Avia Group*.

2014 m. spalio 29 d. RAF-Avia lėktuvą An-26 D. Britanijos naikintuvai nutupdė Londono Stanstedo oro uoste, nes lėktuvas, skrisdamas virš pietų Anglijos prarado ryšį su oro eismo kontrolės tarnyba.

## Lėktuvai
RAF-Avia orlaivių laivyną sudaro šie orlaiviai (2014 m. gruodis) Fleet 




## Nuorodos

* RAF-Avia
Kauno policijos muziejus

**Kauno policijos muziejus** – Lietuvos policijos visuomeninis muziejus, 2002 m. pradėjęs veiklą Kaune. Dar žinomas kaip Tarptautinės policijos asociacijos (TPK) Kauno skyriaus muziejus.

## Istorija

Muziejus atidarytas 2002 m. rugsėjo 30 d. Kauno naujamiestyje, Gedimino g. 8. Muziejaus įkūrėja buvo visuomeninė organizacija Tarptautinės policijos asociacijos Lietuvos skyriaus Kauno poskyris. 2015 m. muziejus buvo perorganizuotas į „IPA Kauno muziejų“, kuris įsikūrė Mykolo Romerio universiteto suteiktose patalpose Viešojo saugumo fakultete Kaune, Maironio g. 27.

## Ekspozicija

Eksponuojamos įvairių šalių policininkų uniformos, jų detalės, kepurės, šalmai, Kauno blaivyklos tramdomoji kėdė, nusikaltėlių įrankiai, netikri pinigai, tušti kontrabandinės degtinės buteliai, laikraščiai, dokumentai, kultūrinių renginių atributika, sporto varžybų laimėtos taurės ir medaliai, diplomai, nuotraukos, suimtųjų išradimai (muilo gabale paslėptas švirkštas, dantų pastos tūtelėje įmontuotas kišeninis peilis, batų raištelyje įsiūta yla ir nemažai kitų įdomių daiktų). Eksponuojamos pareigūnų darbo priemonės, tai seni telefonai, reguliuotojų lazdelės, pirmoji radijo ryšio technika ir kt. Kiemelyje stovi jau nenaudojamos policijos transporto priemonės: motociklas „Ural“ (1978 m.), automobiliai „GAZ“, „BARKAS“, „UAZ“, „VAZ“, „RAF“, pagaminti 1986–1992 m.

## Šaltiniai

## Nuorodos
* Informacija apie muziejų